**Har du lyst til å bidra til digitalisering av kraftsystemet?**

**Statnett trainee 2019 (IT kompetanse)**

Økt andel fornybar og distribuert kraftproduksjon, enorme datamengder og raskere utvikling av ny teknologi skaper både utfordringer og muligheter. I tillegg blir samfunnet stadig mer avhengig av strøm, noe som også skjerper kravene til Statnett. Vi må derfor, i større grad, jobbe på tvers av fagretninger og ta i bruk innovative løsninger for å utvikle, drifte og beskytte fremtidens digitale kraftsystem.

Statnett forvalter kritisk infrastruktur. Det nordiske kraftsystemet gjennomgår omfattende endringer og forbedringer, noe som gir økt kompleksitet. Dette gir spennende utfordringer innen utnyttelse av maskinlæring, automatisering og data science. Statnett har også stort fokus på å bygge grunnmuren som støtter opp under fremtidens kraftsystem, deriblant satses det mye på systemarkitektur, informasjonsarkitektur, datakvalitet, big data og prosessering av store datamengder, og ikke minst informasjonssikkerhet.

**Vi søker dyktige og engasjerte kandidater med IT-bakgrunn. Du har gjerne utdanning fra: datateknologi, kybernetikk, informatikk, geomatikk, kommunikasjonsteknologi, informasjonssikkerhet, ingeniørvitenskap og IKT, matematikk/statistikk o.l.** (Utdanning innen teknologiske fag, matematikk/statistikk e.l.? Se egen utlysning på [Statnett.no/karriere](http://www.statnett.no/Karriere/)).

IT blir stadig mer sentralt i Statnett SF. Programmeringskompetanse og teknisk forståelse vil være en fordel i det digitale løftet. Vårt traineeprogram er for deg som har fullført eller er i avslutning av mastergraden. Kandidater med 1-2 års erfaring kan også bli vurdert. Språk; kan kommuninsere godt på norsk muntlig og skriftlig.

**Traineeprogrammet gir deg nøkkelen til en karriere hos oss!**
Programmet går over 18 måneder, fordelt på 3 terminer i ulike enheter og divisjoner. Du får utfordrende arbeidsoppgaver innenfor flere deler av organisasjonen, som gir en unik mulighet for faglig utvikling og et tverrfaglig samt sosialt nettverk. Du kan bygge breddekompetanse og forståelse, eller spisskompetanse innenfor et smalere område, enten det er en fagstilling eller en lederstilling du har i sikte. Vi har vi både åpne og styrte løp for våre traineer.

Som trainee deltar du også på gruppebaserte kursmoduler som bidrar til personlig utvikling. Det er mulighet for utveksling i Sverige og Danmark, og for noen vil også en av terminene gjennomføres på et av våre kontorsteder utenfor Oslo.

**Kandidater som vil trives som trainee hos oss:**

* Ønsker å bygge strategisk kompetanse for fremtiden
* Tar initiativ og tør å utfordre
* Ser verdien i Statnetts samfunnsrolle
* Er nysgjerrig og lærelysten
* Kan identifisere seg med våre verdier; felleskap, respekt og langsiktighet

**Praktisk info vedr. rekrutteringsprosessen:**
Aktuelle kandidater blir kalt inn til en rekrutteringsdag/Assessment Center hos Statnett i Oslo 29. oktober. Søkere bør holde av denne datoen. Praktisk informasjon rundt dette blir sendt til valgte kandidater etter at søknadsfristen har gått ut. Kandidatene som kommer videre fra denne dagen vil bli kalt inn til 2. gangsintervju hos Statnett i Oslo medio november.

Søkere må benytte vår elektroniske søknadsportal. Kun søknader som inneholder CV og vitnemål/karakterutskrifter vil bli vurdert.

**Spørsmål om traineeprogrammet?**
Delta på vår online Q&A-event siste uken i september. Nåværende traineer og ansatte i HR-avdelingen vil svare på dine spørsmål, enten du allerede har søkt eller vurderer å søke. Følg Statnett på Instagram, Facebook og LinkedIn for informasjon om denne eventen. Spørsmål som ikke kan vente rettes til Hanne Solheim eller Anne Aaserudseter (HR).

Statnett forvalter kritisk infrastruktur og følger retningslinjer og lovpålagte sikkerhetskrav fra norske myndigheter i våre ansettelsesprosesser.

For utfyllende informasjon om Statnett SF, se [www.statnett.no](http://www.statnett.no/).

**Fylke:**
Oslo

**Jobbtype:**
Fast

**Heltid/Deltid:**
Heltid

**Arbeidstid:**
Dag

**Søknadsfrist:**
01.10.2018

**Tiltredelse:**
September 2019

**Arbeidssted:**
Oslo

**Kontaktpersoner:**
Anne Aaserudseter
mob: +47 41128260

Hanne Solheim
mob: +47 97979099